কেটে গেলে বা ছড়ে গেলে রক্ত মুছতে তুলা ব্যবহার করেন নিশ্চয়? ক্ষতস্থানে ওষুধ লাগাতেও তুলো লাগে? তবে জানেন কি বলছেন চিকিৎসকরা? তাদের কথায়, ক্ষতস্থানে ভুলেও তুলো ব্যবহার করবেন না। কারণ, তুলো থেকেই নাকি ইনফেকশনের সম্ভাবনা প্রবল। হ্যাঁ ঠিকই শুনেছেন। সাম্প্রতিক, এক গবেষণা বলছে, কেটে-ছড়ে গেলে ক্ষতস্থানে তুলো দেওয়া উচিত হবে না। এতে ঘটতে পারে বড় বিপদ। ক্ষতস্থানে তুলা দিলে তুলার রোঁয়া আটকে যায়। অনেক সময়ই ক্ষতস্থান থেকে এগুলো আলাদা করা যায় না। চিকিৎসকদের দাবি, ওই রোঁয়া থেকে ইনফেকশনের সম্ভাবনা তৈরি হয়। কারণ, বেশিরভাগ সময়ই দেখা যায়, খোলা জায়গায় রাখা থাকে তুলা। যা ব্যবহার করার পর তার মুখও ঢাকা থাকে না। সেই নোংরা তুলা ক্ষতস্থানে দিলেই বিপদ।ইনফেকশনের সম্ভাবনা। চিকিৎসকরা বলছেন, কেটে-ছড়ে গেলে প্রথমে ক্ষতস্থানটা পানি দিয়ে ধুয়ে নিতে হবে। সম্ভব হলে বরফও দেওয়া যেতে পারে। এতে রক্তক্ষরণের পরিমাণ কিছুটা কমে। আর তাই রক্ত মুছতে তুলার বদলে সার্জিক্যাল গজ ব্যবহারের পরামর্শ দিচ্ছেন চিকিৎসকরা। এরপর ক্ষতস্থানে ওষুধ লাগাতে হবে। ঘরে থাকলে জায়গাটা খোলা রাখার পরামর্শ। বাইরে গেলে ব্যান্ডেজ বা ব্যান্ডেজ বাঁধার পরামর্শ।